বাদু

বাদু (badaud) ছিল ১৮শ ও ১৯শ শতকের ফরাসি সাহিত্যের একটি গুরুত্বপূর্ণ নগর সামাজিক ধরন। পরবর্তীতে এই ধারণাটি গণসংস্কৃতি ও আধুনিক নগর অভিজ্ঞতার বিভিন্ন দিক ব্যাখ্যা করার জন্য রূপান্তরিত হয়ে ব্যবহৃত হয়েছে।

বাদু (badaud; বহুবচন: badauds) শব্দটি ফরাসি ভাষা থেকে এসেছে। এর মূল অর্থ ‘দর্শক’ অথবা তুলনামূলকভাবে সাধারণ অর্থে ‘পথচারী’। তবে শব্দটি সাধারণত অলস কৌতূহল, সহজে বিশ্বাসপ্রবণতা, সরলমনা বোকামি এবং অবিবেচক অজ্ঞতার ইঙ্গিত বহন করে। এই ধারণাটি পুরোনো হলেও অষ্টাদশ ও ঊনবিংশ শতকে একে একটি স্বতন্ত্র নগর সামাজিক ধরন হিসেবে বিকশিত করা হয়। বিশেষ করে প্যারিসের নগর জীবনে রাস্তাঘাটে ভিড় জমার যে প্রবণতা দেখা যেত, তা বর্ণনা করতে এই ধারণা ব্যবহৃত হয়েছে। ফ্লানেউর (flâneur) এর মত, যার সঙ্গে একে প্রায়ই তুলনা করা হয়, এই বাদু যাকে আধুনিক নগর অভিজ্ঞতা ও গণসংস্কৃতির একটি প্রতীকী চরিত্র হিসেবেও ব্যাখ্যা করা হয়। এই শব্দ ‘বাদুরি’ (যদিও খুব বেশি প্রচলিত নয়) রাস্তায় জড়ো হওয়া বা কৌতূহলীভাবে তাকিয়ে থাকার আচরণকে বোঝাতে ব্যবহৃত হয়।

## উৎপত্তি ও সংজ্ঞা
*বাদু (badaud)* শব্দটির ১৬ শতক থেকে, বা তারও আগে ব্যবহার শুরু হয়। এটি পুরোনো প্রোভঁসাল শব্দ badau-এর একটি ফরাসি রূপ। শুরু থেকেই শব্দটি তুচ্ছ কৌতূহল ও অজ্ঞতাকে বোঝাতে ব্যবহৃত হয়ে আসছে। গ্রাঁ দিকসিওনেয়ার ইউনিভার্সেল দ্যু  দিজনভিয়েম সিয়েক্‌ল (১৮৬৭) গ্রন্থে শব্দটির সংজ্ঞা এভাবে দেওয়া হয়েছে: "বাদু হল কৌতূহলী; সে যা কিছু দেখে তাতে বিস্মিত হয়; যা কিছু শোনে তা বিশ্বাস করে এবং হা করা খোলা মুখের মাধ্যমে নিজের সন্তুষ্টি বা বিস্ময় প্রকাশ করে।" পরবর্তী সময়ে এই শব্দটি প্রায়ই রাস্তায় কোনো ব্যতিক্রমী দৃশ্য দেখার জন্য জড়ো হওয়া জনসমষ্টিকে বোঝাতে ব্যবহার হতে থাকে। ১৭ শতক ও তার পরবর্তী সময়ে এটি প্যারিসের সঙ্গে যুক্ত হয়ে যায়। ইংরেজিতে শব্দটি সাধারণত "gawker" অথবা "bystander" হিসেবে অনুবাদ হয়।

## ধারণাটির বিভিন্ন ব্যাখ্যা
[ডান|থাম্ব|[ওনোরে দোমিয়ে, *লে বাদো* (Les Badauds), ১৮৩৯]]
অ্যান্টনি ফ্যুরতিয়েরের *ডিকসনারি ইউনিভার্সেল* (১৬৯০) গ্রন্থে শব্দটির সংজ্ঞা দেওয়া হয়েছে এবং এর সঙ্গে প্যারিসবাসীদের সম্পর্কের কথাও উল্লেখ করা হয়েছে। সেখানে বলা হয়েছে, "এটি একটি অবমাননাসূচক উপনাম, যা প্যারিসের অধিবাসীদের দেওয়া হয়েছে। কারণ তারা পথে যা কিছু চোখে পড়ে, এবং যা সাধারণের বাইরে বলে কিছু বলে মনে হয়, তা দেখার জন্য ও উপভোগ করার জন্য তারা জড়ো হয়।"

অর্ধশতাব্দী পরে ভলতেয়ার লিখেছিলেন: "যদি প্যারিসের জনগণকে সবচেয়ে সহজে বাদু হিসেবে বর্ণনা করা হয়, তবে তার কারণ এই নয় যে তারা অন্যদের তুলনায় ভিন্ন, বরং প্যারিসে অন্য যেকোনো স্থানের তুলনায় মানুষ বেশি, এবং সেই অনুযায়ী অপ্রয়োজনীয় মানুষের সংখ্যাও বেশি। তারা প্রথম কোনো অপরিচিত দৃশ্য দেখলেই জড়ো হয়—কোনো ভণ্ড চিকিৎসককে দেখার জন্য, কিংবা সাধারণ দুই নারীর ঝগড়া দেখতে, অথবা এমন কোনো গাড়িচালককে ঘিরে, যার গাড়ি উল্টে গেছে… বাদো সর্বত্রই রয়েছে, তবে এই উপাধি প্রথমে দেওয়া হয়েছিল প্যারিসবাসীদের।"

লুইস-সেবাস্তিয়ান মেরসিএর (১৭৮২ সালে) উল্লেখ করেছিলেন যে প্যারিসবাসীদের প্রায়ই “পরিপূর্ণ বাদু” হিসেবে বর্ণনা করা হয়, যারা যেকোনো অদ্ভত দৃশ্যে মুগ্ধ হয়ে পড়ে। তিনি প্যারিস শহরে বিদ্যমান বিভিন্ন জনসমাগমের বিবরণও তুলে ধরেন।

উনবিংশ শতকের শুরুর দিকে নগর পর্যবেক্ষক ভিকটর-জোসেফ এতিয়েন দ্যা জুই ভাদুরি (badauderie)-কে প্যারিসীয় চরিত্রের এক অনির্বচনীয় বৈশিষ্ট্য হিসেবে বর্ণনা করেন। “প্যারিসে সবকিছুই একটি ঘটনা হয়ে ওঠে: নদীতে ভেশে আশা কাঠের সারি, দুটি গাড়ি একে অপরের সঙ্গে ধাক্কা লাগা, অন্যদের থেকে আলাদা পোশাক পরা কোনো ব্যক্তি, কুকুরের লড়াই—এগুলোর যেকোনোটি যদি দুজনের নজরে পড়ে, অল্প সময়ের মধ্যেই সেখানে হাজার হাজার মানুষ জড়ো হয়ে যাই, এবং ভিড় ক্রমাগত বাড়তেই থাকে; যতক্ষণ না সমানভাবে লক্ষণীয় অন্য কোনো ঘটনা সেই ভিড়কে সেখান থেকে সরিয়ে নেয়।” 

দা ''গ্র্যান্ড ডিকসনারি  ইউনিভার্সেল  দ্যু এক্স এই এক্স ই সিচলে'' *(Grand dictionnaire universel du XIXe siècle)* (১৮৬৭) গ্রন্থে বাদুর কার্যকলাপ দেখায়। সেখানে বলা হয়েছে, “প্রতিদিন সকালবেলা এমন অসংখ্য মানুষের ভিড়ে একজনকে প্রায়ই ধাক্কাধাক্কির মধ্যে পড়তে হয়, যারা সময় কাটানোর উদ্দেশ্যে শহরের চত্বর, মোড় এবং বুলেভার্ডে বেরিয়ে পড়ে; তাদের হাতে দশ ঘণ্টা সময় থাকে, এবং সন্ধ্যায় বাড়ি ফিরে তারা কিছু না কিছু বলার মতো ঘটনা চায়—কোনো দুর্ঘটনা, কোনো হতভাগা লোকের বাস থেকে পড়ে যাওয়া বা ক্ষুধায় অজ্ঞান হওয়া, নদীতে ডুবে যাওয়া একটি বুড়ো কুকুর ইত্যাদি ইত্যাদি; আর যদি এই তিতুস অফ দা পেভমেন্টের কোনো কিছুই না দেখে, কিছুই লক্ষ্য না করে, তবে সে বলে ওঠে: ‘আমার দিনটাই নষ্ট হয়ে গেল!’ তবে এই দুর্ভাগ্য, লেখক জানান, খুব কমই ঘটে। কারণ "যখন রাস্তায় দেখার মতো কিছুই থাকে না, তখন বাদু সবসময় মর্গ, দা জারদিন দেস প্লান্তেস, দা পেরে লাশেজ কবরস্থান, এবং শেষ পর্যন্ত বাস্তিল চত্বরে থাকা পথশিল্পী বা শঁজেলিজের পুতুলনাচকারীদের ওপর ভরসা করতে পারে।"

১৮৯০ এর দশকে অঙ্কিত তাঁর অঙ্কন ও খোদাইচিত্রে ফেলিক্স ভালোতঁন প্যারিসের রাস্তায় দেখা জনসমাগম, প্রতিবাদকারী, পথচারী ও দর্শকদের একটি শ্রেণিবিন্যাসমূলক চিত্র উপস্থাপন করেন।

## বাদু (badaud) এবং ফ্লানেউর (flâneur)
বাদোকে প্রায়ই ফ্লানেউরের (''flâneur'') বিপরীত হিসেবে উপস্থাপন করা হয়। অগুস্ত দ্য লাক্রোইস, Les Français peints par eux-mêmes (দ্য ফ্রেঞ্চ ডিসক্রাইবড বাই দেমসেলভস, ১৮৪২) বলেন: "ফ্লানেউর (*[[flâneur]])* যেভাবে বাদুর সঙ্গে সম্পর্কিত, গুরমেট ঠিক সেভাবেই গ্লাটনের সঙ্গে সম্পর্কিত… বাদু হাঁটে শুধু হাঁটার জন্য, সে সবকিছুতেই আনন্দ পায়, সবকিছুতেই মোহিত হয়, কারণ ছাড়াই হাঁসে এবং না দেখেই তাকিয়ে থাকে।"

ভিক্টর ফুরনেল, তাঁর গ্রন্থ Ce qu'on voit dans les rues de Paris (হোয়াট ওয়ান সিজ ইন দ্য স্ট্রিটস অব প্যারিস, ১৮৬৭), এ এই পার্থক্যটি স্পষ্টভাবে তুলে ধরেছেন। তিনি লিখেছেন: "ফ্লানেউর এর সঙ্গে বাদু গুলিয়ে ফেলা উচিত নয়; এখানে একটি পার্থক্য লক্ষ করা দরকার। […] সাধারণ ফ্লান্যর […] সবসময়ই তার নিজের সত্তার সমপূর্ণ অধিকারী থাকে। এর বিপরীতে, বাদুর ব্যক্তিসত্তা লুপ্ত হয়ে যায়; বাইরের জগতে তা বিলীন হয়ে যায়, যে জগৎ তাকে আচ্ছন্ন করে, উত্তেজিত করে এবং একধরনের উন্মত্ততা ও উৎফুল্লতায় নিয়ে যায়। তার সামনে উপস্থিত দৃশ্যের প্রভাবে বাদো একটি নির্ব্যক্তিক সত্তায় পরিণত হয়; সে আর একজন মানুষ থাকে না, সে হয়ে ওঠে জনসমষ্টি, সে হয়ে ওঠে ভিড়।"

ওয়ালতের বেঞ্জামিন (ফুরনেলের অনুসরণে) এই দুই চরিত্রের তুলনা করেছেন। তিনি লিখেছেন: "ফ্লানেউররের মধ্যে পর্যবেক্ষণের আনন্দ প্রাধান্য পায়। এই আনন্দ পর্যবেক্ষণে কেন্দ্রীভূত হতে পারে; যার ফল হয় একজন শৌখিন অনুসন্ধানকারী। অথবা এটি কেবল দৃষ্টিনন্দন দৃশ্যে স্থির হয়ে পড়তে পারে; সে ক্ষেত্রে ফ্লানেউর বাদুতে রূপান্তরিত হয়ে যায়।"

## আরও দেখুন

* Flâneur
* Rubbernecking
* Voyeur

## তথ্যসূত্র

## গ্রন্থপঞ্জি

* Walter Benjamin, *[[Arcades Project|The Arcades Project]]*, সম্পাদনা করেছেন Rolf Tiedemann, অনুবাদ করেছেন Howard Eiland ও Kevin McLaughlin (1999)
* Walter Benjamin, The Writer of Modern Life: Essays on Charles Baudelaire, সম্পাদনা করেছেন Michael Jennings, অনুবাদ করেছেন Howard Eiland, Edmund Jephcott, Rodney Livingstone, ও Harry Zohn (2006)
* Christophe Gaubert, “Badauds, manifestants, casseurs. Formes de sociabilité, éthos de virilité et usages des manifestations," *Sociétés contemporaines* 12:21 (1995)
* Louis Huart, *[http://gallica.bnf.fr/ark:/12148/bpt6k62352r Physiologie du flâneur]*, (Paris, 1841).
* Gregory Shaya, "The Flâneur, the Badaud, and the Making of a Mass Public in France, circa 1860–1910," *American Historical Review* 109 (2004).
* Félix Vallotton et al, Badauderies parisiennes. *Les Rassemblements. Physiologie de la rue,* (প্যারিস 1896)
* A.K. Wettlaufer, "Paradise Regained: The Flâneur, the Badaud, and the aesthetics of Artistic Reception in Le Poème du Haschisch," Nineteenth-Century French Studies, 24:3-4 (1996)

## বহিঃসংযোগ

* Centre National de Ressources Textuelles et Lexicales | "Badaud" (in French)
* Le Badaud | Une Autre Vision du Monde (in French)